מחלות טובות
האסטמה, פרצה אצלי בגיל מבוגר; בתקופת הריונה הראשון של עפרה, אישתי; הרופא אמר שהתופעה מוכרת; ונקראת "הריון אבות" -; משהו המוסבר בקשיי המעבר; מסטאטוס של בן לסטאטוס של אב; ואכן מעט אחרי שנקבע לי פרופיל זמני נמוך; החלה המחלה אט אט לדעוך; כשפרצה מלחמת לבנון; גויסתי להפתעתי וצורפתי; אל חברי החדשים לנשק - אנשי סיירת החרמ"ש; על האוטובוס שהגיע אל בסיס ההצטיידות; עלה המפקד והכריז; "החברה כבר נלחמים בלבנון"; האסטמה תקפה מיידית וביתר שאת; ומאז, מעצם היותה מחלה אחראית; היא לא מוכנה שוב להרפות; 